AlexejDobrolubov/national_council_slovak_2010 huggingface dataset:
12. schôdza NR SR - 15.deň - A. dopoludnia
Dátum: 2024-05-14
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

12. Ďakujem za slovo pán predsedajúci. Znovu sa tu bavíme o zmenách v FPU, aspoň na niečo je toto celé dobré, že sa kultúra a podpora kultúry stala jedna z kľúčových tém v tejto krajine na chvíľu. Ale naozaj, naozaj je škoda, že sa to deje takýmto spôsobom. V tomto čase, ako už bolo spomenuté, sa deje protest pred Národnou radou z platformy otvorená kultúra, kde sa združujú mnohí, ktorí chcú, aby kultúra na Slovensku bola podporovaná, bola nepolitická, bola odborne posudzovaná. A prečítam jednu vetu z ich vyjadrenia: "kde absentuje vôľa k dialógu, nezostáva nám nič iné ako kričať z ulice." A toto je podľa mňa jedno z toho, to najsmutnejšie na tom procese, že namiesto toho, aby tu bol vypracovaný vládny návrh, ktorý by riadne išiel do MPK, kde by si riadne pani ministerka sadla s ľuďmi, ktorých sa to bytostne týka a ktorí tej téme dlhoročne sa venujú a rozumejú jej, a vyjasňovali si pripomienky. A potom by to tu prišlo normálnym legislatívnym procesom a bol by čas tie veci riadne vydiskutovať so všetkými aktérmi, tak namiesto toho to prišlo ako poslanecký návrh, v totálnom legislatívnom chaose sa k nemu priliepevajú, mení sa to. Je vidno, ako je koalícia na tom rozhádaná a výsledok je, že idete politizovať podporu kultúry a naštvať celú kultúrnu obec. A to je naozaj tragédia.
12. schôdza NR SR - 13.deň - B. popoludní
Dátum: 2024-05-09
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

97. Ďakujem pekne za slovo a ďakujem predovšetkým kolegyni Jaurovej za vynikajúci príspevok. Nedávno som sa rozprávala s pár ľuďmi z kultúrnej obce, ktorí sa roky uchádzajú o podporu z FPU, občas im to vyjde, občas im to nevyjde, ale sú to ľudia, ktorí sa naozaj roky venujú umeniu, kreativite, nejde o žiadne veľké peniaze, ale o to, že prinášajú veľkú pridanú hodnotu našej spoločnosti práve, práve tým, že obohacujú nás všetkých. A tam som si uvedomila, aký reálny taký strach alebo nepohodlie oni zrazu cítia, žijúc na Slovensku a uvedomujúc si, že aj oni sa stali nejakým spôsobom vyslovene rukojemníkmi týchto koaličných sporov. A súvisí to aj s tým neskutočným chaosom legislatívnym, ktorý už pomenovala kolegyňa Jaurová, že bol tu predložený nejaký zákon, ktorý sa výrazne týka istej skupiny ľudí, ktorí tu žijú, pracujú, tvoria, odvádzajú dane, a išlo to bez MPK, je to evidentne dokonca bez koaličnej dohody, čiže naozaj jedna ešte z tých najmenších strán v tomto parlamente sa rozhodla, že oni chcú mať vplyv práve na kultúru. A vždy si spomeniem na ten úvodný príhovor predkladateľa Michelku, kedy sme tu asi hodinu počúvali o jeho literárnom vkuse a ktoré knihy sa mu páčia a ktoré sa mu nepáčia a ktoré by podľa neho mali alebo nemali byť podporené, tak ja by som len chcela pripomenúť, že toto nemá byť o umeleckom vkuse niekoho z nás, ale o tom, aby tu fungovala jedna dôležitá inštitúcia, ktorá prispie... (Prerušenie vystúpenia časomerom.)
12. schôdza NR SR - 12.deň - B. popoludní
Dátum: 2024-05-07
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

151. Ďakujem pekne za slovo. Ako už sme avizovali, tak za Progresívne Slovensko veľmi jednoznačne podporujeme aj sme teda spolupodpísali tento návrh. Myslím, že tu bolo úplne jasne ukázané, že ten §15a je nielen zbytočný, ale nadbytočný, skôr komplikuje súčasnú situáciu. Síce platí už celý tento školský rok, ale v skutočnosti vôbec neni jasné, ako sa má interpretovať, školy si ho interpretujú rôzne a ten doplňujúci návrh, ktorý teraz ešte vlastne nezákonným spôsobom ako nesúvisiaci prílepok ide byť k tomu prilepený, tak celú tú situáciu ešte viac zhoršuje, pretože potom už vôbec nebude jasné, ako to celé interpretovať. Čiže naozaj keď sa zruší, neni to žiadne ohrozenie telesnej výchovy ako takej. Rovnako nemáme žiaden paragraf, ktorý by hovoril o tom, že sa má vyučovať slovenčina, ani nemáme paragraf o tom, že sa má vyučovať matematika. Jednoducho na to je štátny vzdelávací program, v ktorom aj telesná je jeden z povinných predmetov, a to že sa to nejakým spôsobom dostalo do zákona, od začiatku bolo nešťastné riešenie, ale riešiť to ďalším nešťastným riešením ničomu nepomôže. Čiže naozaj je škoda, že o tomto diskutujeme tu v pléne, že o tom diskutujeme s ministerkou zdravotníctva, ktorá určite si by si priala, aby teda iná, aby sa diskusia niesla v duchu toho, čo, čo ona pripravila a čo ste pripravili na ministerstve zdravotníctva, ale, žiaľ, bola zvolená cesta tohto prílepku. Ten prílepok je nešťastný a najlepšie, čo môže byť aj pre ten zákon samotný, je prijať tento pozmeňujúci návrh. Ďakujem.
12. schôdza NR SR - 12.deň - B. popoludní
Dátum: 2024-05-07
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

143. Ďakujem za slovo. A ďakujem kolegyni Nash, myslím si, že naozaj málokto v tomto pléne, ak vôbec niekto, tak dobre rozumie problematike školského športu, ako je to kolegyňa Nash, ktorá ešte, ešte pred voľbami riadila, teraz neviem, či to správne pomenujem, ale de facto odbor športu práve na ministerstve školstva, a aj preto si myslím, že naozaj treba brať vážne, keď tu zaznelo upozornenie, že týmto sa práveže znižuje kvalita telesnej výchovy, že my sme tu naozaj vytvorili úplne bizarný cikcak legislatívny, že tak najprv sa tu povedalo, že treba posilniť telesnú výchovu, ale urobilo sa to úplne nezmyselným ustanovením, to je ten paragraf 15a, ktorý je úplne v rozpore s tým, ako bežne funguje školská legislatíva. Potom sa upozornilo na to, že veď sa to nedá v praxi realizovať, tak sa spravilo usmernenie, že vlastne tak nemusia byť tri hodiny telesnej. A teraz sa zase povedalo, že no tak síce musia byť tri hodiny telesnej, ale vlastne do toho ideme zarátavať aj poobedné aktivity a naháňačku na školskom dvore a už naozaj nikto nebude vedieť, ako ten paragraf vlastne interpretovať, a či sa to vzťahuje na triedu, alebo na žiaka, a čo tí, ktorí nechodia do družiny, a čo tí, čo nejdú na lyžiarsky, čiže podľa mňa ten legislatívny chaos, ako interpretovať v konečnom dôsledku tento paragraf 15a, bude ešte oveľa horší a teraz niektoré školy si to interpretujú naozaj tak, že nakoniec možno aj môžu zrušiť telesnú výchovu ako predmet, lebo si povedia, že veď deti sa športujú poobede a už to vôbec nebude zabezpečovať žiadnu kvalitu. Čiže naozaj je to krok zlým smerom, vôbec sa tým nedosiahne to, čo by sa pôvodne chcelo, a radšej zvoľme cestu úplného zrušenia toho paragrafu. Ďakujem
12. schôdza NR SR - 12.deň - B. popoludní
Dátum: 2024-05-07
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

131. Ďakujem za slovo, pán predsedajúci. Rada by som naozaj podčiarkla slová mojej kolegyne z klubu Viery Kalmárovej, ktorá absolútne detailne vysvetlila, že aký je problém s tým prílepkom k školskému zákonu, a myslím, že je to veľmi výrečné, že keď sa aj tuto pozrieme, že kto sa hlási k zákonu, ktorý teda predkladá ministerka zdravotníctva, tak nakoniec sú tam ľudia, ktorí sa prevažne venujú školstvu. A naozaj je to škoda, že kvôli takémuto, ako to pekne kolegyňa nazvala, že prílepková legislatívna džungľa , že kvôli takýmto nasilu vstupom a takému znásilňovaniu toho legislatívneho procesu vlastne aj zákon, ktorý pôvodne bol dobrý, tak ho nemôžme podporiť. A ja chápem, že ako opozícia teda máme menej hlasov v tomto pléne, čiže asi vám to môže byť jedno, že my vám tie hlasy k tomuto zákonu nedodáme, ale čo je asi najhlavnejšie, je, že tá časť, ktorá sa týka telesnej výchovy, je naozaj zlá. A asi iba ľudia, ktorí sú hlboko v téme školstva a v školskom zákone mohli naplno pochopiť, ako detailne pani Kalmárová ukázala, že prečo je to zlé. A ale každý si môže uvedomiť, že keď raz je niekde napísané, že v rozvrhu má byť nejaký počet hodín telesnej, a zrazu škola si do toho môže, nemusí, nejako začne zarátavať poobedné aktivity a lyžiarske výcviky a niektoré deti potom možno ani nebudú mať žiadnu telesnú, lebo sa povie, že veď išli na lyžiarsky, ale potom niekto ochorel, na lyžiarskom nebol, vznikne z toho absolútny chaos. Je to úplne v rozpore s nejakou... akoby myšlienkami telesnej ako takej a myslím si, že oveľa lepšie je to celé zrušiť, tak ako asi zaznel pán...(Prerušenie vystúpenia časomerom.)
12. schôdza NR SR - 11. deň - A. dopoludnia
Dátum: 2024-05-03
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

155. Ďakujem pekne kolegyni a vicestarostke Kleinert, vážim si tento pohľad aj teda od zriaďovateľ... ako zástupkyne zriaďovateľov. Obzvlášť ma teda potešilo, že si to nazvala ako realistické a naozaj sa venujem pomaly 15 rokov nejakej, v nejakej podobe inkluzívnemu vzdelávaniu a tým, že som predtým, ako som sa stala poslankyňa, bola na ministerstve školstva, kde sme pripravovali tú reformu podporných opatrení, tak naozaj viem, že čo všetko by bolo treba urobiť, ale viem aj to, že koľko by tie jednotlivé veci stáli. Lebo, lebo som jedna z tých, ktoré, ktoré sa to snažili napočítať. A práve preto, keď sme aj s kolegyňami mali stretnutie s rodičmi, ktoré majú deti so zdravotným znevýhodnením, a hovorili sme o tom, čo by im pomohlo, tak veľmi ma potešilo, keď vlastne v tom rozhovore vyplynulo, že oni by potrebovali skoršiu komunikáciu s tými školami. Oni by potrebovali, aby sa to nedialo pod tým časovým tlakom toho, že v apríli je zápis a v septembri už má dieťa niekde nastúpiť a nevedia, kde nastúpi. A áno, mohli by možno proiniciatívne toho riaditeľa osloviť, ale tiež sa boja aj vzhľadom na to, aké sú, aké sú niekedy negatívne tie reakcie, tak sa boja, odkladajú to a potom teda, teda dôjde k tomu, k tomu citlivému bodu, kde vlastne sa nevedia dohodnúť, a verím tomu, že keď si skôr a cielene sadnú za ten spoločný stôl, tak aj nájdu riešenie. Ďakujem pekne.
12. schôdza NR SR - 10.deň - B. popoludní
Dátum: 2024-05-02
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

149. Ďakujem za slovo. Mne sa, naopak, vystúpenie kolegyni Kolíkovej veľmi páčilo, ale teda tiež nie som odborníčka na teologické právo, takže asi to neviem až tak posúdiť. Mne sa páčilo, že je tu snaha naozaj priniesť takú tú ľudskú rovinu do toho. A ja celý čas, čo tu diskutujeme, myslím na môjho dobrého kamaráta, ktorý je transrodový muž, vnímal to veľmi skoro, že sa identifikuje ako muž, viac-menej hneď, ako to bolo možné, ako dosiahol plnoletosť, tak prešiel tranzíciou, žije tu na Slovensku. Ja, keď som sa s ním zoznámila, som pôvodne ani nevedela, že je transrodový, jednoducho normálny mladý muž, veľa máme spoločných tém, taktiež ako ja vyštudoval sociológiu, medzičasom má za manželku moju dobrú kamarátku a bývalú spolužiačku a žijú, dá sa povedať, navonok veľmi normálnym životom. A teším sa pre nich, viem, že je to vzácne, viem, že možno aj to, ako on dokáže tu žiť v tejto spoločnosti, si predsa len vyžaduje istú hrošiu kožu, ktorú, ktorú my možno nevieme ani doceniť, s čím všetkým sa stretáva. A naozaj neviem, ako by mu to pomohlo, keby pri akomkoľvek, nazvime to, administratívnom úkone, kde odovzdávame občiansky preukaz, presne ako tu odznelo, v banke alebo na hocijakom úrade, keby naňho niekto vypleštil oči a začali sa ho vypytovať, že a prečo tu máte ženské rodné číslo. Neviem naozaj, čomu a komu by to pomohlo. A myslím si, že o tom to tu dneska je, že tento zákon nikomu z tých konkrétnych ľudí nepomôže, ale im ublíži... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

127. Ďakujem za slovo. Pani Záborská, vy ste hovorili o tom, že ide o čisto administratívnu záležitosť. Tak ja by som teda navrhla, že ak naozaj to vnímame ako čisto administratívnu záležitosť a chceme, aby jedna osoba mala jedno identifikačné číslo, tak jej to číslo priraďme úplne nezávisle od toho, že či teda sa jedná o muža, ženu, alebo či je to ťažké určiť. Lebo ja nevidím nijakú konkrétnu pridanú hodnotu toho, prečo by teda v tom rodnom čísle muselo byť, musel byť tento údaj, keď aj medicínsky je zhoda na tom, že to nie je jednoznačný údaj, a dokonca aj vy vaším návrhom priznávate, že to nie je jednoznačne medicínsky údaj, keďže tam priznávate, že mohlo dôjsť k chybe pri narodení, a vtedy sa to mení. Čiže v niektorých situáciách umožňujete zmenu a v iných situáciách neumožňujete zmenu, tak zaveďme teda administratívny údaj rodné číslo, ktoré nebude viazané na niečo, čo označíme muž alebo žena, ale, okej, nech je to údaj, ktorý potom, potom je stály. A vy ste nás vyzvali, aby sme teda vám nepripisovali motivácie, ktoré možno nemáte. Ja to, samozrejme, beriem na vedomie, myslím, že je to správne, že nás o to žiadate, ale vy, prosím, prijmite na vedomie, že vaše činy, to, že predkladáte tento zákon, majú nejaký dopad. Či bolo vašou motiváciou ubližovať transrodovým ľuďom, alebo nie, to neviem, ale vieme, že im to v konečnom dôsledku ubližuje. Že vôbec to, že plénum Národnej rady sa tu zase zaoberá tým, aby im nejakým spôsobom uberali z práv, ktoré majú, to im ubližuje. A prijmite, prosím, vy toto na vedomie, že vaše činy majú dopad a ak to prejde, im to ubli... (Prerušenie vystúpenia časomerom.)
12. schôdza NR SR - 10.deň - B. popoludní
Dátum: 2024-05-02
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

95. Ďakujem za slovo. Ďakujem kolegovi Dostálovi, myslím, že veľmi pokojne, vecne a zároveň jasne pomenoval, kde vidíme mnohí, čo tu sedíme, viacero problémov s týmto návrhom. A jedna z myšlienok, ktoré by som rada vyzdvihla a zdôraznila, je, že tu nejde o konflikt práv dvoch ľudí, ale tu ide o konflikt práv konkrétnych ľudí, ľudských bytostí a oproti nim stoja, stojí presvedčenie nejakej časti spoločnosti alebo predsudkov nejakej časti spoločnosti. Že to, že navrhovatelia nejakým spôsobom sú presvedčení, že genetické testy sú tie, sú to, čo by malo rozhodnúť, alebo že oni sú spokojní, že nejako vidia ten svet, tento svoj pohľad nanucujú zvyšku spoločnosti a ubližujú tým konkrétnym ľuďom. A tu sa naozaj bavíme o počtom veľmi malej menšine v tejto spoločnosti, ktorá svojou existenciou nikomu neubližuje, sú to ľudia, ľudia, ktorí tu žijú, ktorí chcú žiť slobodne ako všetci ostatní, ale keďže sú nejakým spôsobom príslušníci menšiny a majú nejaké postavenie iné ako, ako my ostatní, ktorí nemusia sa vysporiadavať s nejakým nesúladom medzi tým, ako sa cítime, a tým, čo hovorí naše telo, tak niekto iný im neustále kreslí kríž na chrbát a robí z nich obete šikany. A to je tu, žiaľ, problém v tomto prípade. Ďakujem.
12. schôdza NR SR - 8.deň - A. dopoludnia
Dátum: 2024-04-26
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

167. Ďakujem za slovo. Ďakujem kolegyni Nash, toto je naozaj téma, ktorej málokto odborne rozumie, a som rada, že, že si sa k tomu vyjadrila. A zarezonovalo vo mne najmä to, že je tento návrh iste nevyužitá príležitosť. A asi ako najdôležitejšie vnímam práve to, čo odznelo, čo sa týka alkoholu pri lyžovaní, lebo tiež teda aj chodím lyžovať, aj chodím lyžovať so svojimi deťmi. Veľmi citlivo vnímam otázku bezpečnosti, a keď si uvedomujem, že akýkoľvek bufet (povedané so smiechom) pri lyžiarskej trati je aj uprostred dňa plný ľudí, ktorí tam popíjajú alkohol, tak naozaj si toto vnímam ako, ako obrovské, obrovské bezpečnostné riziko. Čiže myslím si, že keď už sa tejto téme venujeme, tak naozaj by bolo vhodné sa pozrieť aj na ďalšie aspekty, lebo to je síce fajn, že dieťa bude mať helmu, ale tá otázka bezpečnosti zďaleka, zďaleka nekončí tam. Takže ďakujem, ďakujem za vystúpenia.
12. schôdza NR SR - 8.deň - A. dopoludnia
Dátum: 2024-04-26
Poslanec: Gažovičová, Tina (PS)
Druh vystúpenia: Vystúpenie s faktickou poznámkou

147. Ďakujem za slovo. A v niečom je to také krásne ironické, na čo poukázala kolegyňa Bihariová, že aký veľký je tu nesúlad medzi tým, čo na jednej strane predkladatelia deklarujú aj vo svojich vyjadreniach, aj v dôvodovej správe a čo na druhej strane naozaj predložili ako konkrétny návrh a aký to, aký to bude mať dopad. A myslím si, že krásne to tak rozplietla kolegyňa Bihariová, že tak kritizujete nejaké tzv. politické mimovládky, dokonca včera tu explicitne odznelo od koaličnej partnerky vašej poslankyni Vaľovej, že treba oddeliť zrno od pliev. Ale potom to, čo sú tie údajné politické mimovládky, napríklad tie, ktoré teda poukazujú na korupciu a tým pádom kritizujú, dovolia si, majú tú drzosť, dovoliť si kritizovať politické strany, ako je napríklad nezisková organizácia Zastavme korupciu, tak vlastne zistíme, že ona na zozname nebude, pretože zahraničné peniaze neberie, pretože sa nájde možno dosť ľudí alebo firiem, alebo sponzorov na Slovensku, ktorým na skutočnej transparentnosti a skutočnej efektívnosti vynakladania verejných zdrojov natoľko záleží, že im na to prispejú aj zo svojich, teda tzv. dobrých slovenských peňazí. A potom na druhej strane tu môžme mať kopec organizácií, začínajúc veľkými športovými, ako by bol slovenský futbalový a hokejový zväz až po, naozaj to môžu byť aj malé organizácie, ktoré pomáhajú jednotlivcom, ale stačí, aby mali jednu podporu od príbuzného zo zahraničia, a zrazu budú na zozname. Tak akú má toto logiku? Ďakujem.
12. schôdza NR SR - 9.deň - B. popoludní
Dátum: 2024-04-30
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

52. Ďakujem pekne. Pán Hlina, ja som trošku aj zhrozený, lebo vy ste bývalý predseda KDH a myslím si, že rozprávať o mŕtvych by sa malo asi len v dobrom. Ale to už viete, to už viete vy. Akýkoľvek ste mohli mať vzťah s pánom Burianom, ja to nejdem komentovať. A rovnako smutný príbeh, o ktorom ste hovorili, z Popradu, ktorý takisto nikto nerozporuje a skonštatovali ste tam jednu vetu, že na základe výpovede nejakej bláznivej ženy niekto skončil vo väzení. Ale čakám stále na to, kedy odsúdite aj to, že na Slovensku medzi 2020 až 2023 sedeli ľudia vo väzbách, niektorí tam aj zomreli, tiež na základe výpovedí veľmi zvláštnych ľudí. Takže skúste byť trošku objektívny aj tomto, pán Hlina. Ďakujem pekne.
12. schôdza NR SR - 9.deň - B. popoludní
Dátum: 2024-04-30
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

42. Ďakujem pekne, pani kolegyne, nie, nie, nezachytil som to, ale všetka česť, ak je tomu tak, a myslím, že sa to týkalo všetkých ľudí vtedy, čo ste kritizovali, takže nejaké selektívne, nejaká výčitka vo vzťahu k nejakej selektívnosti asi nie je namieste. A, pán kolega Dostál, opäť v dobrom, z vašej strany to musím opäť aj ja teraz, aby to nehovoril stále pán Gašpar, že je to istým spôsobom moralizácia, keďže podľa práva žiadne dôvody byť uvedené nemusia a je to z toho dôvodu, ako ste aj vy uviedli, pretože sám ste za tento zákon hlasovali. No a s otázkou ústavnosti, ktorú ste nám vo vašom prejave verejne dávali, na ňu ste si aj sami odpovedali, keď ste na závere povedali, že jedine Ústavný súd sa môže s touto otázkou vysporiadať. Čiže na to ste si odpovedali sami. A ešte ma zaujala taká nejaká časť vášho vstupu, ktorá sa týkala akejsi kultúry a demokracie, a že keby sme tu mali normálnu kultúru demokracie, kedy sa striedajú jedna vláda za druhou atď., atď., tak ona tu bola, ja si ju asi nepamätám, od deväťdesiatych rokov sa tu striedali vlády od Mečiarových cez Dzurindove po Ficove, Radičovej, Ficove až po Matoviča, ale vaša vláda bola prvá, ktorá začala zatvárať svojich politických oponentov. Vaša vláda bola prvá, ktorá jednoducho nevedela uniesť politický súboj inak než tým, že sa snažila pozatvárať čelných politických predstaviteľov strany SMER, takže toľko asi ku kultúre demokracie. Ďakujem.
12. schôdza NR SR - 9.deň - B. popoludní
Dátum: 2024-04-30
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

20. Ďakujem pekne, pán predsedajúci. Pani poslankyňa Števulová, v prvom rade chcem oceniť, že ste nahlas vyslovili kritiku ku osobe Mazáka, pána Mazáka, pána profesora Mazáka vo vzťahu toho, keď bol ticho, keď na Slovensku boli ľudia šikanovaní reštrikciami proti covidu. Čiže toto si skutočne vážim, pretože ste asi jedna veľmi z mála, mála ľudí z vášho politické spektra, ktorí ostro vystúpili a ohradili sa voči tým reštrikciám z dôb covidu, čiže za to vám ďakujem úprimne. A tu sme si to už síce takto mimo mikrofón vydiskutovali, tak práve ten dôvod je, že teda zahlasoval za to predmetné uznesenie. A ešte by som sa rád vyjadril ku takým konšpiráciám nejakým personálnym aj, pán Hlina, aj keď tu padlo meno Harabin, tak ja si myslím, že počkajme, kým budú oficiálne nejaké výstupy, keď bude oficiálne oznámená kandidátna, kandidátne návrhy a potom, samozrejme, máte právo kritizovať. Ale asi teraz je to bezpredmetné a predčasné a rovnako tak aj sem montovať niekoho, kto nebol vo vesmíre a má iný názor, tak nemá to asi s témou súvis. A budeme vyžadovať také úlohy, aby jednoducho Súdna rada plnila úlohy, ktoré jej vyplývajú zo zákona.
12. schôdza NR SR - 9.deň - A. dopoludnia
Dátum: 2024-04-30
Poslanec: Glück, Richard (SMER - SD)
Druh vystúpenia: Vystúpenie s faktickou poznámkou

62. Ďakujem pekne za slovo. Budem reagovať na obe pani kolegynky alebo pani kolegyne, aby to nebolo v zlom prijaté, tá zdrobnenina nebola v zlom fakt. Tie dôvody v podstate zákon nevyžaduje, čiže ja teraz na jednej strane nerozumiem, že či chcete hovoriť o tých dôvodov, keď, keď sme ich tam nejakým spôsobom uvádzali, tak bolo nám povedané, že ich uvádzať nemáme, pretože zákon to od nás nevyžaduje, čo je fakticky pravda. Pani Plaváková nepostrehla žiaden legitímny dôvod na odvolanie pána Majerníka, keď ten dôvod, samozrejme, ani uvádzať nie je potrebné v zmysle právnej úpravy, ale na ústavnoprávnom výbore bolo povedané, že okrem iného podporil nezákonné odvolanie pani Kolíkovej o odvolaní predsedu Okresného súdu Bratislava III po tom neprípustnom zásahu NAKA, ktoré si všetci dobre pamätáme. No a na konci dňa aj pán minister Karas z KDH opätovne vymenoval predsedu Okresného súdu Bratislava III do funkcie, čo asi takisto svedčí o tom, že nebolo všetko s kostolným poriadkom, keďže de facto poprel rozhodnutie ministerky. No a vo vzťahu k pánovi Mazákovi máme za to takisto, že dôvody, pre ktoré prestal byť predsedom Súdnej rady, sa dajú rovnako tak aplikovať aj pre stratu dôvery ako takej byť členom Súdnej rady a tých dôvodov je skutočne veľa. Za zmienku stojí, stojí tých osem, pre ktoré bol teda odvolaný, a v decembri sa rokovalo o jeho odvolaní v Súdnej rade takisto, kde bolo uvedených vyše dvadsať dôvodov, ktoré sú verejnosti známe. Na záver chcem povedať, že aj Národná rada postupuje v súlade so zákonom, čiže v tomto ja osobne nevidím problém a... (Prerušenie vystúpenia časomerom.)